CELEX: 32016R0312
Language: mt
Date: 2016-03-04 00:00:00
Title: Regolament ta' Implimentazzjoni tal-Kummissjoni (UE) 2016/312 tal-4 ta' Marzu 2016 li jikkoreġi r-Regolament (UE) Nru 37/2010 fir-rigward tas-sustanza “tilvalosina” (Test b'rilevanza għaż-ŻEE)

5.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 60/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/312
   tal-4 ta' Marzu 2016
   li jikkoreġi r-Regolament (UE) Nru 37/2010 fir-rigward tas-sustanza “tilvalosina”
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 470/2009 tal-Parlament Ewropew u tal-Kunsill tas-6 ta' Mejju 2009 li jistabbilixxi l-proċeduri Komunitarji għall-istabbiliment ta' limiti ta' residwi ta' sustanzi farmakoloġikament attivi fl-oġġetti tal-ikel li joriġinaw mill-annimali, u li jħassar ir-Regolament tal-Kunsill (KEE) Nru 2377/90 u li jemenda d-Direttiva 2001/82/KE tal-Parlament Ewropew u tal-Kunsill u r-Regolament (KE) Nru 726/2004 tal-Parlament Ewropew u tal-Kunsill (1), u b'mod partikolari l-Artikolu 14 flimkien mal-Artikolu 17 tiegħu,
   Wara li kkunsidrat l-opinjoni tal-Aġenzija Ewropea għall-Mediċini fformulata mill-Kumitat għall-Prodotti Mediċinali għall-Użu Veterinarju,
   Billi:
   
               (1)
            
            
               Il-Kummissjoni ġiet mgħarrfa bil-fatt li fl-Anness tar-Regolament tal-Kummissjoni (UE) Nru 37/2010 (2), kif emendat mir-Regolament ta' Implimentazzjoni tal-Kummissjoni (UE) 2015/1492 (3), fir-rigward tas-sustanza “tilvalosina”, ir-residwu markatur “tilvasolina” kien indikat b'mod żbaljat bħala residwu markatur għall-ispeċijiet porċini.
            
         
               (2)
            
            
               L-Anness tar-Regolament (UE) Nru 37/2010 għandu jiġi kkoreġut biex jindika li r-residwu markatur għall-ispeċijiet porċini u għall-ġilda u għax-xaħam u għall-fwied tal-ispeċiijiet tat-tjur hija t-“Total ta' Tilvalosina u 3-O-aċetiltilosina” u li r-residwu markatur “tilvalosina” japplika biss għall-bajd tal-ispeċijiet tat-tjur.
            
         
               (3)
            
            
               Dan ir-Regolament għandu japplika b'mod retroattiv mid-data tal-applikazzjoni tar-Regolament ta' Implimentazzjoni (UE) 2015/1492 minħabba li r-residwu markatur għall-ispeċijiet porċini kien indikat b'mod żbaljat u għalhekk għandu jiġi kkoreġut. Għaldaqstant dan ir-Regolament għandu jidħol fis-seħħ bħala kwistjoni ta' urġenza.
            
         
               (4)
            
            
               Il-miżuri stipulati f'din id-Drettiva huma skont l-opinjoni tal-Kumitat Permanenti tal-Prodotti Mediċinali Veterinarji,
            
         ADOTTAT DAN IR-REGOLAMENT:
   Artikolu 1
   Fit-Tabella 1 tal-Anness tar-Regolament (UE) Nru 37/2010, l-entrata għas-sustanza “tilvalosina” tinbidel b'dan li ġej:
   
      
                  “Tilvalosina
               
               
                  It-total ta' tilvalosina u ta' 3-O-aċetiltilosina
               
               
                  Porċini
               
               
                  50 μg/kg
               
               
                  Muskoli
               
               
                  L-EBDA ENTRATA
               
               
                  Aġenti li jaġixxu kontra l-infezzjonijiet
                  Antibijotiċi”
               
            
                  50 μg/kg
               
               
                  Xaħam u ġilda
               
            
                  50 μg/kg
               
               
                  Fwied
               
            
                  50 μg/kg
               
               
                  Kliewi
               
            
                  Tjur
               
               
                  50 μg/kg
               
               
                  Xaħam u ġilda
               
            
                  50 μg/kg
               
               
                  Fwied
               
            
                  Tilvalosina
               
               
                  Tjur
               
               
                  200 gm/kg
               
               
                  Bajd
               
            
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mit-3 ta' Novembru 2015.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Marzu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 152, 16.6.2009, p. 11.
   
      (2)  Ir-Regolament tal-Kummissjoni (UE) Nru 37/2010 tat-22 ta' Diċembru 2009 dwar is-sustanzi farmakoloġikament attivi u l-klassifikazzjoni tagħhom fir-rigward tal-limiti massimi ta' residwu fl-oġġetti tal-ikel li ġejjin mill-annimali (ĠU L 15, 20.1.2010, p. 1).
   
      (3)  Ir-Regolament ta' Implimentazzjoni tal-Kummissjoni (UE) 2015/1492 tat-3 ta' Settembru 2015 li jemenda r-Regolament (UE) Nru 37/2010 fir-rigward tas-sustanza “tilvalosina” (ĠU L 231, 4.9.2015, p. 10).